Javaslat A TANÁCS HATÁROZATA az EGT Vegyes Bizottságban az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében elfogadandó álláspontról (Műholdas navigáció) /* COM/2014/0526 final - 2014/0244 (NLE) */





INDOKOLÁS 1. A JAVASLAT HÁTTERE A belső piac működéséhez szükséges jogbiztonság és homogenitás biztosítása érdekében az EGT Vegyes Bizottságnak az összes vonatkozó uniós jogszabály elfogadását követően azokat a lehető leghamarabb bele kell foglalnia az EGT-megállapodásba. Az EGT-megállapodás 78. cikke előírja, hogy a Szerződő Felek megteszik a szükséges lépéseket annak érdekében, hogy megerősítsék és bővítsék az együttműködést többek között az információs szolgáltatások, valamint a kutatás és technológiafejlesztés terén folyó uniós tevékenységek keretében. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Az EGT Vegyes Bizottság határozattervezete (amely a tanácsi határozatjavaslat mellékletét képezi) arra irányul, hogy módosítsa az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvét annak érdekében, hogy kiterjessze a Szerződő Feleknek az információs szolgáltatások, valamint a kutatás és technológiafejlesztés területén folytatott együttműködését. Annak érdekében, hogy az EGT-megállapodás Szerződő Feleinek együttműködése (2014. január 1-jei kezdettel) e területre is kiterjedjen, az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről szóló, 2013. december 11-i 1285/2013/EU európai parlamenti és tanácsi rendeletet[1] a fent említett módosítás révén bele kell foglalni az EGT-megállapodásba. Megjegyzendő, hogy Norvégia már részt vett a 683/2008/EK európai parlamenti és tanácsi rendeletből[2] eredő tevékenységekben, valamint pénzügyi hozzájárulást nyújtott ezekhez a rendeletnek az EGT-megállapodás 31. jegyzőkönyvébe való belefoglalásával. Izlandnak az e területen való részvételét gazdasági okok miatt átmenetileg fel kell függeszteni. Az ehhez kapcsolódó, 2010. szeptember 22-én aláírt, az Európai Unió és tagállamai, valamint a Norvég Királyság közötti, a műholdas navigációról szóló együttműködési megállapodás[3], 2011. május 1-jétől ideiglenesen alkalmazandó. 3. A JAVASLAT JOGI ELEMEI Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió nevében elfogadandó álláspontját. A Bizottság az EGT Vegyes Bizottság határozattervezetét a Tanács elé terjeszti az Unió álláspontjaként történő elfogadásra. A Bizottság remélhetőleg mihamarabb elő tudja terjeszteni ezt az álláspontot az EGT Vegyes Bizottságban. Az EGT Vegyes Bizottság határozatának az EGT-megállapodás 32. jegyzőkönyve 1. cikkének (8) bekezdése értelmében a Felek közötti arra vonatkozó megállapodásként is kell szolgálni, hogy 2014. január 1-jét követően az 1285/2014/EU rendelet szerinti együttműködést kezdjenek még abban az esetben is, ha az EGT Vegyes Bizottság e határozata elfogadásra kerül, vagy az EGT Vegyes Bizottság e határozatára vonatkozó alkotmányos követelmények teljesítéséről 2014. július 10-ét követően értesítés érkezik. 2014/0244 (NLE) Javaslat A TANÁCS HATÁROZATA az EGT Vegyes Bizottságban az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében elfogadandó álláspontról (Műholdas navigáció) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 172. cikkére, összefüggésben 218. cikke (9) bekezdésével, tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre[4] és különösen annak 1. cikke (3) bekezdésére, tekintettel az Európai Bizottság javaslatára, mivel: (1) Az Európai Gazdasági Térségről szóló megállapodás[5] (a továbbiakban: az EGT-megállapodás) 1994. január 1-jén lépett hatályba. (2) Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének (a továbbiakban: 31. jegyzőkönyv) módosításáról. (3) A 31. jegyzőkönyv rendelkezéseket és szabályokat tartalmaz az egyes, a négy alapszabadságon kívül eső területeken folytatott együttműködésre vonatkozóan. (4) Helyénvaló kiterjeszteni az EGT-megállapodás Szerződő Felei közötti együttműködést az 1285/2013/EU európai parlamenti és tanácsi rendeletnek[6] az EGT-megállapodásba foglalása érdekében. (5) Helyénvaló, hogy az EFTA-államok 2014. január 1-jétől kezdődően részt vegyenek az 1285/2013/EU rendeletből eredő tevékenységekben még abban az esetben is, ha az EGT Vegyes Bizottságának az e határozathoz mellékelt határozata elfogadásra kerül, vagy az EGT Vegyes Bizottság e határozatára vonatkozó alkotmányos követelmények teljesítéséről 2014. július 10-ét követően értesítés érkezik. (6) Az EFTA-államokban letelepedett jogalanyoknak jogosultnak kell lenniük az e határozathoz mellékelt EGT vegyes bizottsági határozat hatálybalépése előtt kezdődő tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2014. január 1-jét követően kezdődik, ugyanazon feltételek mellett minősülhetnek elszámolhatónak, mint az uniós tagállamokban letelepedett jogalanyoknál felmerült költségekre alkalmazandó feltételek, feltéve, hogy e határozat az érintett fellépés vége előtt hatályba lép. (7) A 31. jegyzőkönyvet tehát ennek megfelelően módosítani kell. (8) Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia, ELFOGADTA EZT A HATÁROZATOT: 1. cikk Az EGT Vegyes Bizottságban az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében elfogadandó álláspontnak az e határozathoz mellékelt EGT vegyes bizottsági határozattervezeten kell alapulnia. 2. cikk Ez a határozat az elfogadásának napján lép hatályba. Kelt Brüsszelben, -án/-én. a Tanács részéről az elnök [1] HL L 347., 2013.12.20., 1. o. [2] HL L 196., 2008.7.24., 1. o. [3] HL L 283., 2010.10.29., 12. o. [4] HL L 305., 1994.11.30., 6. o. [5] HL L 1., 1994.1.3., 3. o. [6] Az Európai Parlament és a Tanács 2013. december 11-i 1285/2013/EU rendelete az európai műholdas rádiónavigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről (HL L 347., 2013.12.20., 1. o.). MELLÉKLET AZ EGT VEGYES BIZOTTSÁG …/2014 HATÁROZATA az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról AZ EGT VEGYES BIZOTTSÁG, tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére, mivel: (1) Norvégia már részt vett a 683/2008/EK európai parlamenti és tanácsi rendeletből[1] eredő tevékenységekben, valamint pénzügyi hozzájárulást nyújtott ezekhez a rendeletnek az EGT-megállapodás 31. jegyzőkönyvébe való belefoglalásával. (2) Helyénvaló kiterjeszteni az EGT-megállapodás Szerződő Felei közötti együttműködést az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről szóló, 2013. december 11-i 1285/2013/EU európai parlamenti és tanácsi rendeletnek[2] az EGT-megállapodásba foglalása érdekében. (3) Helyénvaló, hogy az EFTA-államok 2014. január 1-jétől kezdődően részt vegyenek az 1285/2013/EU rendeletből eredő tevékenységekben még abban az esetben is, ha e határozat elfogadásra kerül, vagy az e határozatra vonatkozó alkotmányos követelmények teljesítéséről 2014. július 10-ét követően értesítés érkezik. (4) Az EFTA-államokban letelepedett jogalanyoknak jogosultnak kell lenniük az e határozat hatálybalépése előtt kezdődő tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2014. január 1-jét követően kezdődik, ugyanazon feltételek mellett minősülhetnek elszámolhatónak, mint az uniós tagállamokban letelepedett jogalanyoknál felmerült költségekre alkalmazandó feltételek, feltéve, hogy e határozat az érintett fellépés vége előtt hatályba lép. (5) A 2010. szeptember 22-én aláírt, az Európai Unió és tagállamai, valamint a Norvég Királyság közötti, a műholdas navigációról szóló együttműködési megállapodás[3], 2011. május 1-jétől ideiglenesen alkalmazandó. (6) Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2014. január 1-jei kezdettel lehetővé váljon. Izland részvételét azonban gazdasági okok miatt átmenetileg fel kell függeszteni a programban, ELFOGADTA EZT A HATÁROZATOT: 1. cikk Az EGT-megállapodás 31. jegyzőkönyve 1. cikkének (8a) bekezdése a következő szöveggel egészül ki: „(8aa) a) Az EFTA-államok 2014. január 1-jétől részt vesznek azokban a tevékenységekben, amelyek az alábbi uniós jogszabályokból következhetnek: – 32013 R 1285: Az Európai Parlament és a Tanács 2013. december 11-i 1285/2013/EU rendelete az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről (HL L 347., 2013.12.20., 1. o.). b) A megállapodás 82. cikke (1) bekezdésének a) pontjában és 32. jegyzőkönyvében foglaltaknak megfelelően az EFTA-államok hozzájárulnak az a) pontban említett tevékenységek finanszírozásához. c) Az EGNOS rendszer földrajzi lefedettségének a résztvevő EFTA-államok területére való kiterjesztésével járó költségeket az EFTA-államok viselik az a) pont alatt említett pénzügyi hozzájárulás részeként. Ez a kiterjesztés a technikai megvalósíthatóságtól függ és nem késleltetheti az EGNOS rendszer földrajzi lefedettségének az uniós tagállamok földrajzilag Európában található területére való kiterjesztését. d) A projekt szintjén, az EFTA-államok intézményeit, vállalkozásait, szervezeteit és állampolgárait megilletik a megállapodás 81. cikkének d) pontjában említett jogok. e) Az olyan tevékenységekkel kapcsolatban felmerült költségek, amelyeknek végrehajtása 2014. január 1-jét követően kezdődik, az érintett támogatási megállapodás vagy támogatási határozat keretében végrehajtott fellépés kezdő időpontjától elszámolhatónak minősülhetnek, feltéve, hogy az EGT Vegyes Bizottság .../2014 határozata a fellépés vége előtt hatályba lép. f) Az EFTA-államok szavazati jog nélkül, teljes mértékben részt vesznek az Unió azon bizottságainak munkájában, amelyek az a) pontban említett tevékenységek irányításában, kidolgozásában vagy végrehajtásában segítik az Európai Bizottságot. Az EFTA-államok részvételét az Európai Bizottságot segítő azon uniós bizottságokban és szakértői csoportokban, amelyek kifejezetten az a) pontban említett tevékenységek biztonsági aspektusaival foglalkoznak, az e bizottságokra és szakértői csoportokra vonatkozó eljárási szabályzat érinti. g) Ez a bekezdés Liechtensteinre nem alkalmazandó. h) Izland vonatkozásában e bekezdés alkalmazását fel kell függeszteni addig, amíg az EGT Vegyes Bizottság máshogy nem határoz.” 2. cikk Ez a határozat azt a napot követő napon lép hatályba, hogy az EGT-megállapodás 103. cikkének (1) bekezdésében előírt utolsó bejelentést megtették*. Ez a határozat 2014. január 1-jétől kezdve alkalmazandó. 3. cikk Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni. Kelt Brüsszelben, -án/-én. az EGT Vegyes Bizottság részéről az elnök az EGT Vegyes Bizottság titkárai [1] HL L 196., 2008.7.24., 1. o. [2] HL L 347., 2013.12.20., 1. o. [3] HL L 283., 2010.10.29., 12. o. * [Alkotmányos követelmények fennállását nem jelezték.] [Alkotmányos követelmények fennállását jelezték.]